**DÉLEGYHÁZA KÖZSÉG ÖNKORMÁNYZATA**

# **Képviselő-testületének**

1. **15/2015. (VIII.26.) önkormányzati rendelete**

#### a települési támogatásról és az egyéb szociális ellátásokról

**szabályairól szóló 4/2015. (II.25.) önkormányzati rendelete módosításáról**

Délegyháza Község Önkormányzata az Alaptörvény 32. cikk (2) bekezdése alapján, a szociális igazgatásról és szociális ellátásokról szóló 1993. évi III. törvény 1.§ (2) bekezdésében, 10.§ (1) bekezdésében, 25.§ (3) bekezdésében, 26.§-ában, 32.§ (1), (3) bekezdésében, 45.§-ában, 48.§-ában, 92.§ (2) bekezdés f) pontjában, 132. § (4) bekezdés a), d), g) pontjában, valamint a Magyarország helyi önkormányzatáról szóló 2011. évi CLXXXIX. törvény 10.§ (2) bekezdésében kapott felhatalmazás alapján, az Alaptörvény 32. Cikk (1) bekezdés a) pontjában, a Magyarország helyi önkormányzatáról szóló 2011. évi CLXXXIX. törvény 13.§ (1) bekezdése 8. és 8. a) pontjában, valamint a szociális igazgatásról és szociális ellátásokról szóló 1993. évi III. törvény 25.§ (3) bekezdés b) pontjában, 58/B.§ (2) bekezdésében meghatározott feladatkörben eljárva a következőket rendeli el:

**1. §** Hatályát veszti a települési támogatásról és az egyéb szociális ellátásokról szabályairól szóló 4/2015. (II.25.) önkormányzati rendelet 7. §. (2) bekezdése, valamint 8. §-a.

**2. §** A települési támogatásról és az egyéb szociális ellátásokról szabályairól szóló 4/2015. (II.25.) önkormányzati rendelet 9. § a) pontja a következő ad) alponttal egészül ki:

*„ad) települési krízis támogatás.”*

**3. §** A települési támogatásról és az egyéb szociális ellátásokról szabályairól szóló 4/2015. (II.25.) önkormányzati rendelet a következő 6/A. alcímmel egészül ki:

***„6/ A. Települési krízis támogatás***

***19/A.§*** *(1)A polgármester hatáskörében - ha a család időszakosan létfenntartását veszélyeztető rendkívüli élethelyzetbe került, étkezése, létfenntartási körülményei jelentős romlása miatt azonnali segítségre van szüksége – települési krízis támogatást nyújthat.*

*(2) A települési krízis támogatásra való jogosultság feltételei vizsgálatánál a Szt. 45.§-ában leírtakat kell alkalmazni. Mértéke családonként és alkalmanként nem haladhatja meg a 8.000,- Ft-ot.*

*(3) A települési krízis támogatást egy naptári évben maximum két alkalommal lehet adni.*

*(4) A települési krízis támogatást legkésőbb a megállapítást követő napon a jogosult részére ki kell fizetni. Indokolt esetben a támogatást természetbeni ellátásként kell biztosítani.*

*(5) A települési krízis támogatás megállapítása iránti kérelmet e rendelet 5. melléklete szerinti formanyomtatványon kell benyújtani. „*

**4. §** Hatályát veszti a települési támogatásról és az egyéb szociális ellátásokról szabályairól szóló 4/2015. (II.25.) önkormányzati rendelet 27. §-a.

**5. §** A települési támogatásról és az egyéb szociális ellátásokról szabályairól szóló 4/2015. (II.25.) önkormányzati rendelet 5. melléklete helyébe e rendelet 1. melléklete lép.

**6. §** Ez a rendelet a kihirdetést követő napon lép hatályba.

Délegyháza, 2015. augusztus 25.

|  |  |
| --- | --- |
| dr. Riebl Antal  polgármester | dr. Molnár Zsuzsanna  jegyző |

Kihirdetve:

Délegyháza, 2015. augusztus 26. dr. Molnár Zsuzsanna

jegyző